open-index/open-wikipedia-markdown huggingface dataset:
Ahokirkiruoho

**Ahokirkiruoho** (*Gymnadenia conopsea* subsp. *conopsea*, aiemmin var. *conopsea*) Euroopassa ja Aasiassa tavattava kämmekkäkasvi. Suomessa sitä tavataan Etelä- ja Keski-Suomessa. Kasvi on taantunut Suomessa voimakkaasti ja on rauhoitettu Pohjois-Pohjanmaan eteläpuolella.

Ahokirkiruoho on punakirkiruohon yksi alalaji tai aiemmin muunnos. Toinen Suomessa tavattava lajin alalaji on hennompikokoinen lettokirkiruoho (subsp. *alpina*, syn. var. *lapponica*).

## Ulkonäkö ja koko
Tanakkavartinen ahokirkiruoho kasvaa 30–50&nbsp;cm korkeaksi. Kasvin juurimukulat ovat liuskaisia. Lehdet ovat vajaan senttimetrin levyisiä, 5–20&nbsp;cm pitkiä, tasasoukkia ja täplättömiä. Kukinto on tasapaksu, tiheä tähkä, jossa kukkia on 30–50 kappaletta. Kukat ovat tuoksuvia, aniliininpunaisia tai harvoin valkoisia. Kukan huuli on matalaan kolmiliuskainen, kannus pitkä ja hoikka. Ahokirkiruoho kukkii kesä-elokuussa.

Muista Suomessa kasvavista kämmekkälajeista ahokirkiruoho muistuttaa maariankämmekkää, mutta sen kukista ja lehdistä puuttuvat maariankämmekälle ominaiset pilkut.

Ahokirkiruohon pölyttäjinä toimivat kimalaiset ja perhoset.

## Levinneisyys
Punakirkiruohon muunnoksia tavataan laajalla alueella, joka ulottuu Irlannista ja Ranskasta itään läpi Euroopan ja Venäjän keskiosien Kiinaan ja Japaniin saakka. Etelässä levinneisyysalue ulottuu Italiaan ja Kreikkaan, ja pohjoisessa Pohjois-Skandinaviaan. Punakirkiruohon muunnosten esiintymien levinneisyyttä Suomessa ei tunneta tarkkaan. Yleisesti voi kuitenkin todeta, että ahokirkiruohoa tavataan Etelä- ja Keski-Suomessa lettokirkiruohon levinneisyysalueen painottuessa Pohjois-Suomeen. Aikaisemmin varsin yleinen ahokirkiruoho on tavallinen enää paikoin Ahvenanmaalla ja Itä-Suomessa.

## Elinympäristö
Ahokirkiruoho kasvaa kalkkipitoisessa maassa valoisilla paikoilla. Tyypillisiä kasvupaikkoja ovat ahot ja laitumet sekä kuivahkot niityt. Vielä 1800–1900-lukujen taitteessa ahokirkiruoho oli yleinen kämmekkä. Alalaji on sittemmin voimakkaasti taantunut ahojen ja muiden kasvupaikkojen vähennyttyä perinteisen laidunnuksen, niiton ja kaskeamisen loppumisen myötä.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Pohjolan kasvien pauloissa: ''Gymnadenia conopsea'' subsp. ''conopsea'' - punakirkiruoho subsp. ahokirkiruoho
* Kasviatlas 2022: Ahokirkiruohon (''Gymnadenia conopsea'' subsp. ''conopsea'') levinneisyys Suomessa.
Kiikeli

**Kiikeli** on saari Oulujoen suiston etelärannalla Oulun Kauppatorin rannassa. Se sijaitsee Oulun kaupunginkirjaston ja Oulun kaupunginteatterin päärakennusten eteläpuolella Meritullin osa-alueella Pokkisen kaupunginosassa.

Saaressa sijaitsee nykyisin Kiikelinrannan asuinalue sekä vuonna 1999 perustettu Meritullin venesatama. Venesatamaan johtaa Kiikelinsilta-niminen katu. Saaren pohjoisosa sekä sen pohjoispuolella sijaitseva Elban pikkusaari ovat Kiikelinpuistoa, joka valittiin Vuoden ympäristörakenteeksi 2002. Kiikelinsaarta ja mannerta erottava kanava on ruopattu Kiikelinrannan asuinalueen rakennustöiden yhteydessä 1900-luvun lopulla.

Aiemmin Kiikelissä sijaitsi Oulun Merenkävijäin ja Oulun Purjehdusseuran purjehduskeskus. Purjehduskeskuksen venehalli veneineen tuhoutui tulipalossa vuonna 1972. Venehalli oli rakennettu saarelle vuonna 1960. Saarella on sijainnut myös kaupungin omistama, vuonna 1889 käyttöön otettu höyrykonekäyttöinen sähkövoimalaitos, joka tuotti sähköä kaupungin katuvalaistukseen.

Kiikelin saaren rannasta on löydetty 1600–1700-lukujen vaihteessa uponnut laivanhylky, niin sanottu Kiikelin hylky.

Keväällä 2007 Kiikeli nousi otsikoihin Oulun kaupungin Teknisen lautakunnan ilmoitettua kaavailuistaan sulkea saarella sijaitseva julkinen Kiikelipuisto kesäaikana lähinnä viikonloppuöiksi. Hanke herätti laajaa keskustelua lehdistössä ja Internetin keskustelupalstoilla. Kiikeli on nykyäänkin tunnettu nuorten ajanviettopaikkana.

## Lähteet

## Aiheesta muualla
Helsingin Aivotutkimuskeskus

**Helsingin Aivotutkimuskeskus** ( eli HBRC) oli Suomen Akatemian vuosiksi 2002–2007 nimeämä tieteen huippuyksikkö, jonka tarkoituksena oli selvittää oppimisen, muistin, tarkkaavaisuuden, emootioiden ja kielen perustaa aivoissa. Yksikköä johti akatemiaprofessori Risto Näätänen. Huippuyksikköön kuului kuusi laboratoriota Helsingin yliopistosta, TKK:lta ja HUS:sta. Sen keskeinen mittauspaikka oli Meilahden sairaalassa sijaitseva BioMag-laboratorio.

## Lähteet
Thrashcore

**Thrashcore** (usein myös **fastcore**) on nopeatempoinen hardcore punkin alalaji, joka syntyi 1980-luvun alulla. Thrashcore on jonkinlainen hardcore punkin ja D-beatin yhdistelmä, jossa käytetään blast beatia. Kappaleet voivat olla hyvin lyhyitä ja thrashcore on monin eri tavoin epäsointuisempaa ja vähemmän metallisempaa, kuin grindcore. Kuten hardcore punkin, myös thrashcoren sanoitukset ovat useimmiten kantaa ottavaa ja antimilitaristisia. Thrashcore liitetään vahvasti rullalautailijoiden kulttuuriin.

## Termin epäselvyys
Thrashcore on kehittynyt hardcore punkista ja D-beatista. Thrashcoren syntyyn ovat vaikuttaneet vahvasti hardcore punk yhtyeet, kuten D.R.I. ja Lärm. Kuitenkin jo 1980-luvulla tiettyjä tavallista nopeampia ja aggressiivisempia hardcore punk -yhtyeitä kutsuttiin thrashcoreksi. Termiä "thrash" käytettiin myös hardcore punkin synonyyminä. Kun D.R.I.:n myötä hardcore punkista tuli nopeampaa, termit alkoivat erottua toisistaan. Thrashcore on lähellä hardcore punkia ja crossover thrashia.

## Merkittäviä thrashcore-yhtyeitä
* Code 13
* D.R.I.
* Dropdead
* Electro Hippies
* F-Minus
* Hellnation
* Lärm
* Septic Death
* S.O.B.
* SS Decontrol
* Siege
* Heresy
* DS-13

## Merkittäviä thrashcore julkaisuja
* SS Decontrol - **[[The Kids Will Have Their Say]]* LP (1982)
* D.R.I. - **[[Dirty Rotten]]* EP (1983)
* D.R.I. - **[[Violent Pacification]]* EP (1984)
* D.R.I. - **[[Dealing With It]]* LP (1985)
* Lärm - **[[Campaign for Musical Destruction]]* LP (1984)
* Siege - **[[Drop Dead]]* (1984) (kasetti)
* Electro Hippies - **[[Play Loud or Not at All]]* LP (1986)
* Electro Hippies - **[[The Only Good Punk... Is A Dead One]]* LP (1987)
* S.O.B. - **[[Don't Be Swindle]]* LP (1987)
Megakaupunki

**Megakaupunki** on kaupunki, jossa on vähintään kymmenen miljoonaa asukasta. Vuonna 2022 megakaupunkeja oli maailmassa 31. Niiden määrä lisääntyy maailman väestön kasvaessa ja kaupungistumisen kiihtyessä, ja vuonna 2050 megakaupunkeja on ennustettu olevan jo 43.

Megakaupunkeja syntyy nykyisin etenkin Aasiaan ja Afrikkaan. Esimerkiksi Kiinassa ei ollut vuonna 1990 yhtään megakaupunkia, mutta vuonna 2025 niitä ennustetaan olevan jo 25. Euroopassa megakaupunkeja syntyy hitaammin kuin Aasiassa. Kehitysmaiden megakaupungit ovat tiiviimpiä kuin kehittyneiden maiden megakaupungit, ja niissä rakennetaan korkeammalle. Liikkuminen niissä perustuu joukkoliikenteeseen, jalankulkuun ja pyöräilyyn.

## Katso myös
*Luettelo suurimmista kaupunkialueista väkiluvun mukaan 
*Metropolialue
*Megalopoli

## Lähteet

## Aiheesta muualla
*United Nations Department of Economic and Social Affairs, Population Division
*Megacities Task Force
*Karttoja Yhdysvaltain megapoleista
Polyteknikkojen urheiluseura

**Polyteknikkojen urheiluseura** (lyh. **PUS**, , vuodesta 2010 lähtien **Aalto-yliopiston urheiluseura**, lyh. **AaltoUS**) oli vuonna 1903 perustettu urheiluseura. Seura oli helsinkiläinen ja toimi Teknillisen korkeakoulun (vuodesta 2010 lähtein Aalto-yliopiston) urheiluseurana. Lajeina olivat vuosien varrella muun muassa voimistelu, hiihto, luistelu, jalkapallo, futsal, koripallo, salibandy, lentopallo ja jääpallo.

## Historia
Seuran nimi oli aluksi Polyteknikkojen voimistelu- ja urheiluseura, joka kuitenkin myöhemmin lyheni Polyteknikkojen urheiluseuraksi.

Jalkapallossa seura selvisi Suomen-mestaruuskilpailuissa vuonna 1908 loppuotteluun, jonka se hävisi Sportklubben Unitasille maalein 1–4. Seuraavana vuonna seura voitti SM-loppuottelussa HIFK:n lukemin 4–0. Jääpallossa seura saavutti kaksi ensimmäistä Suomen mestaruutta vuosina 1908 ja 1909. Vuonna 1908 se voitti loppuottelussa HIFK:n 8–3 ja seuraavana vuonna lukemin 6–4. Vuonna 1910 seura ylsi hopealle, kun se hävisi loppuottelun IFK:lle maalein 4–12. Seura voitti myös yleisurheilun SM-kisojen yhteydessä pidetyn jalkapalloturnauksen vuonna 1907.

Pesäpallossa PUS osallistui 1930-luvulla moniin turnauksiin, esimerkiksi ”Pikkumailaan”, joka oli tarkoitettu 2-luokan joukkueille eli ei-mestaruussarjalaisille. Joukkue voitti turnauksen 1930 ja 1931. Myös akateemisen Suomen mestaruuden Teknillinen korkeakoulu onnistui joitakin kertoja voittamaan. Amerikkalaisessa jalkapallossa seura tunnettiin nimellä Poli. Poli voitti lajin Suomen mestaruuden vuonna 1980. Amerikkalaisen jalkapallon toiminta eriytyi vähitellen omaksi urheiluseuraksi FT Scotchiksi.

Yhdistys purkautui 17. helmikuuta 2015.

## Lähteet
PUS (täsmennyssivu)

**PUS** voi tarkoittaa ainakin seuraavia:

* Palosaaren Urheiluseura, (PUS) vaasalainen vuonna 1902 perustettu urheiluseura.
* Polyteknikkojen urheiluseura (PUS), Aalto-yliopiston vuonna 1903 perustettu urheiluseura.
Sophia Maria

**Sophia Maria** (myös kirjoitusasu **Sofia Maria** käytössä) oli hollantilainen koffitakiloitu purjealus, joka rakennettiin Friisinmaalla vuonna 1840 rotterdamilaiselle laivanvarustamolle. Alus siirtyi edelleen friisinmaalaiselle Zeilmaker & Co. -yhtiölle vuonna 1857. Aluksen kotisatama oli Harlingen. Alus oli noin 27 metriä pitkä, hieman yli kuusi metriä leveä ja lähes viisi metriä syvä. Aluksen keula oli tylpänpyöreä.

30. kesäkuuta 1859 alus lähti Hullista Englannista painolastissa kohti Oulun satamaa, tarkoituksenaan noutaa oululaiselta Bergbomin kauppahuoneelta tervalasti. Alus saapui Perämerelle heinäkuun puolessa välissä ja joutui myrskyyn. Myrskyn vuoksi se ei saanut luotsia, ja luoviessaan myrskyssä Hailuodon pohjoispuolella 19. heinäkuuta se törmäsi karille lähellä Kattilankallan saarta ja upposi nopeasti. Aluksen seitsenhenkinen miehistö pelastui laivaveneellä, mutta joutui hylkäämään haaksirikkoutuneen aluksen niin nopeasti, ettei se ehtinyt pelastaa juurikaan esineistöä.

Aluksen hylky löytyi heinäkuussa 1973, kun kellolainen kalastaja ilmoitti troolin tarttuneen kiinni vedenalaiseen puurakenteiseen esteeseen. Paikka sijaitsi Kattilankallan saaren länsipuolella, ja väylätöissä olleet sukeltajat löysivät ilmoitetulta paikalta puisen laivanhylyn. Arkistojen perusteella alus tunnistettiin *Sophia Mariaksi*.

Museovirasto antoi hylyn tutkimisoikeuden Pohjois-Pohjanmaan museolle, joka yhteistyössä Oulun Meripelastusseuran sukellusjaoksen sukeltajien kanssa aloitti hylyn tutkimukset. Myöhemmin sukellustutkimukset suoritti vasta perustettu Oulun Vesimiehet ry.

Koska alus oli uponnut nopeasti, hylystä löydettiin runsaasti esineistöä, muun muassa liitupiippuja, savi- ja lasipulloja, runsaasti astioita, keittiöesineistöä, merimiesten henkilökohtaisia tavaroita, laivan varusteita ja tarvikkeita, kupari- ja rautapatoja ja -pannuja. Merimiehille kuuluneita esinelöytöjä olivat muun muassa piiput, nuuskarasia, sateensuojan jäänteet, sinettileimasin, puinen kenkäpari sekä nahkajalkineiden jäänteet. Rahoja löydettiin yhdeksän kappaletta, eriarvoisia kupari- ja hopeakolikoita eri maista. Laivan tarvikkeita oli runsaasti, muun muassa laivakello, kompassi, kaukoputket, kaksi lyijyluotainta, tiimalasit, lyhdyt, työkalut, aseet ja takilan osat. Suurin osa tunnistetuista esineistä on peräisin aluksen reitin varrelta Alankomaista, Englannista ja Saksasta.

Pohjois-Pohjanmaan museossa on *Sophia Marian* hylystä nostetuista esineistä koottu pysyvä näyttely, johon kuuluu myös hylyn pienoismalli.

Kesällä 2009 Sofia Marialta nostettiin kaksi vuotta aikaisemmin löytyneitä kolikoita. Kolikoiden nostosta on video Youtubessa. Nostetut kolikot tuotiin konservoitavaksi Pohjois-Pohjanmaan museoon.

## Lähteet
* 

### Viitteet

## Aiheesta muualla
* Sofia Maria, Oulun urheilusukeltajat
* Oulun Ve­si­mie­het etsivät aar­ret­ta Oulun edus­tal­ta, Kaleva 2.9.2009
* Kesän 2009 sukellus hylylle (kolikoiden nosto) YouTube-palvelussa

* [Asiantuntijan kynästä: Arkeologisesti tutkittuja hylkyjä Suomessa](https://www.ostersjon.fi/fi-FI/Tutkimus_ja_menetelmat/Asiantuntijan_kynasta/Arkeologisesti_tutkittuja_hylkyja_Suomes(53532))
BosWash

**BosWash** (myös **Bosnywash**, **Boshington** tai vain yksinkertaisesti **Itärannikon megalopoli**) on Yhdysvaltojen koillisen itärannikon suurkaupunkialueiden konurbaatiosta ja megalopolista käytetty nimitys. Megalopoli kulkee rannikkoa pitkin Bostonista aina Washingtoniin, mistä se on saanut nimensäkin. Megalopolin muita suuria kaupunkeja ovat muun muassa Providence, New York, Philadelphia ja Baltimore.

## Aiheesta muualla
*Artikkeli BosWashista
Eskola (Kotka)

**Eskola** (aiemmin ruots. *Eskilsberg*) on Kotkan kaupunginosa entisen Kymin kunnan ja Karhulan kauppalan keskustan Helilän pohjoispuolella. Pohjoisessa kaupunginosa rajoittuu Korkeakoskeen, lännessä Kymijoen Korkeakoskenhaaraan ja idässä Ristinkallioon. Eskola kuului Kymin kuntaan vuoteen 1950 saakka ja Karhulan kauppalaan vuoteen 1976 saakka. Asukkaista suurin osa (721) asuu Alahovin kerrostalo- ja rivitaloalueella, joka on rakennettu pääosin 1970-luvulla. Muilta osin Eskola on maaseutumaista, vanhaa omakotitaloaluetta. Alahovin ja muun Eskolan alueella on yhteensä 1 211 asukasta.

## Palvelut ja vapaa-aika

Eskolassa toimii päiväkoti sekä toinen Kotkan kunnallisista vanhusten laitoshoitopaikoista, Eskolan palvelukeskus. Alahovin alueella sijainneet lähikauppa ja kioski on lopetettu. Lähimmät vastaavat palvelut ovat saatavissa Karhulasta noin 1,5 kilometrin matkan päästä. Eskolan länsireunalla sijaitsevalla Kymijoen Korkeakoskenhaaralla on mahdollisuus kalastukseen soutu-uistelemalla.

## Liikenneyhteydet

Eskolan länsiosasta Karhulantien pysäkeiltä on päivittäiset paikallisliikenneyhteydet Kotkansaarelle ja Karhulaan, sekä arkipäivisin myös Laajakoskelle. Itäosasta Hurukselantien pysäkeiltä on arkisin paikallisliikenneyhteydet Karhulaan sekä kaukoliikenteen bussiyhteydet Hurukselan kautta Kouvolan Inkeroisiin. Suomen ainoa yksityinen rautatie, Karhulan–Sunilan rautatie, kulkee Eskolan halki.

## Lähteet
BioMag-laboratorio

**BioMag-laboratorio** on TKK:n, Helsingin yliopiston ja HUS:n yhteinen tutkimusyksikkö.

Se on todennäköisesti maailman monipuolisimmin varustettu biomagneettisiin menetelmiin perustuva laboratorio. Laboratoriossa on Elekta Neuromag Oy:n valmistama 306-kanavainen MEG-laite aivotutkimusta varten, 99-kanavainen MKG-laite, Nexstim Oy:n kehittämä navigoitu aivostimulaatiolaite (Navigated Brain Stimulation eli NBS) sekä Aalto-yliopiston lääketieteellisen tekniikan ja laskennallisen tieteen laitoksen aivotutkimusta varten.
Lapatossu (elokuva)

**Lapatossu** on Toivo Särkän ohjaama vuonna 1937 ensi-iltansa saanut ensimmäinen Lapatossu-elokuva. Elokuva kertoo kansantarinoihin pohjautuvasta hahmosta Lapatossusta. 

## Juoni
Elokuvassa rakennetaan rautatietä Turusta, Tampereen kautta Vaasaan. Muuan työmies, Lapatossu nimeltään (Aku Korhonen), tuli kuuluisaksi kekseliäänä laiskajaakkona. Lapatossulla oli myös tomppeli aisapari Vinski (Kaarlo Kartio). Laurilan leskiemännän (Siiri Angerkoski) takia radan rakentaminen ei sujunutkaan hyvin, sillä hän ei antanut lupaa rakentamiseen. Mutta Lapatossu ehti juuri parahiksi hätiin. Samaan aikaan Laurilan tyttärellä Irjalla (Laila Rihte) on rakkaussuhteita Heikki Heloheimon (Jorma Nortimo) ja insinööri Tarkan (Eino Kaipainen) kanssa.

## Arviot
Jo aikalaisarvioissa todetaan Aku Korhosen ansiot elokuvan kantavana voimana. Myöhemmässä kritiikissä Pertti Avola (Helsingin Sanomat) toteaa, että Lapatossu-huumori ei toimisi enää vuosikymmeniä myöhemmin ilman Korhosta, joka on taitavin silloisista suomalaisista komedianäyttelijöistä. Yleisestikin on todettu *Lapatossu*-elokuvien toimivan Korhosen loistavien koomikonkykyjen varassa. Arto Pajukallio pitää kuitenkin ohjausta väkinäisenä, mutta Korhonen Lapatossuna saa häneltäkin kiitosta leppoisana, tarvittaessa nokkelana veijarina. Myös Lapatossun kaveria Vinskiä näyttelevä Kaarlo Kartio saa Avolalta luonnehdinnan "mainio".

## Näyttelijät

## Lähteet
Graham Rix

**Graham Rix** (s. 23. lokakuuta 1957) on englantilainen jalkapallovalmentaja ja entinen laituri. Hän toimii valmentajana Glenn Hoddlen akatemiassa Espanjassa.

## Peliura

Graham Rixin jalkapalloura alkoi lontoolaisessa Arsenalissa 1974. Hän teki debyyttinsä kolmisen vuotta myöhemmin Leicester Cityä vastaan huhtikuussa 1977. Rix teki ottelun avausmaalin ja päävalmentaja Terry Neill nosti Rixin heti avauskokoonpanoon. Rix oli joukkueensa avainhahmoja yhdessä Liam Bradyn kanssa kun Arsenal eteni FA Cupin finaaliin 1978, 1979 ja 1980. Arsenal onnistui voittamaan vain vuoden 1979 finaalin, kun Manchester United kaatui finaalissa 3–2.

Kaudella 1979–1980 Arsenal eteni Cup-voittajien cupin loppuotteluun Valenciaa vastaan. Rix oli ottelun antisankari epäonnistumalla rangaistuspotkukilpailussa. Arsenal hävisi näin ollen ottelun. Rix oli vähällä jättää seuran jo kesällä 1980 kun Liam Brady siirtyi Juventukseen, mutta Rix kuitenkin jäi ja nousi seuran kapteeniksi 1983.

Akillesvaiva pilasi Rixin pelit 1980-luvun puolivälissä ja hän putosi pois avauskokoonpanosta. Rix haki uutta nostetta uralleen pelaamalla lainalla Brentfordissa kauden 1987–1988. Rix ennätti pelata Arsenalissa 464 ottelua ennen lähtöään 1988. Rix siirtyi ensin ranskalaiseen SM Caeniin ja sieltä 1991 Le Havreen. Rix pelasi vielä kauden 1992–1993 skotlantilaisessa Dundeessa ennen peliuransa päättämistä.

## Valmennusura

Rix aloitti kesällä 1993 entisen seuransa Arsenalin paikallisvastustaja Chelsean nuorisojoukkueen valmentajana. Loukkaantumisista kärsinyt Chelsea peluutti Rixiä toukokuussa 1995 Valioliigaottelussa Arsenalia vastaan.
1996 Rix siirtyi Chelsean uuden päävalmentajan Ruud Gullitin apulaisvalmentajaksi ja jatkoi tehtävässä myös Gianluca Viallin tultua päävalmentajaksi 1998.

Maaliskuussa 1999 Rix joutui kuudeksi kuukaudeksi vankilaan harrastettuaan seksiä 15-vuotiaan tytön kanssa. Rix palasi vankeustuomionsa jälkeen Chelseaan apulaisvalmentajaksi. Rix juhli FA Cupin voittoa 2000, minkä jälkeen hän lähti Viallin tavoin seurasta.

Rixin ensimmäinen pesti päävalmentajana alkoi 2001 Portstmouthissa. Pesti jäi kuitenkin lyhyeksi kun hän sai potkut maaliskuussa 2002. Vuonna 2004 Rix valmensi puolisen vuotta Oxford Unitedia. Rixin johdolla seura oli lähellä nousua kolmosdivisioonasta 2003–2004, mutta kehno loppukausi pudotti seuran yhdeksänneksi ja pois nousijoiden paikoilta. Rix sai potkut seurasta kauden 2004–2005 alettua kehnosti.

Marraskuussa 2005 Rix nimitettiin skottiseura Heart of Midlothianin päävalmentajaksi. Rix hoiti liettuanvenäläisen liikemiehen Vladimir Romanovin omistamassa seurassa vain valmennustehtäviä, sillä pelaajamarkkinoiden hoitaminen oli director of footballin harteilla. Helmikuussa 2006 Rix kertoi olevansa pettynyt siihen, että omistaja Vladimir Romanov ja puheenjohtaja Roman Romanov sekaantuivat hänen työhönsä. Rix sai potkut maaliskuussa. 

Vuodesta 2008 lähtien Rix on valmentanut Glenn Hoddlen akatemiassa Espanjassa. 

## Lähteet
Ferrari F399

**Ferrari F399** oli Rory Byrnen suunnittelema auto, jolla Ferrari-talli kilpaili Formula 1 -kaudella 1999. Autoa ajoivat Michael Schumacher, Eddie Irvine ja Schumacherin sijaisena ajanut Mika Salo.

Ferrari onnistui voittamaan autolla ensimmäisen valmistajien mestaruuden sitten kauden 1983. Kuljettajien mestaruus jäi saavuttamatta, mihin vaikutti muun muassa Schumacherin loukkaantuminen Silverstonessa.

## Formula 1 -tulokset
(**lihavointi** tarkoittaa paalupaikkaa)

## Lähteet
**[[Autocourse]] 1999–2000*, Henry, Alan (ed.), Hazleton Publishing Ltd. (1999)  

## Aiheesta muualla
Rein–Ruhr

**Rein-Ruhr** on usean metropolialueen muodostama konurbaatio Nordrhein-Westfalenin osavaltiossa Saksassa. Alueella asuu 10–12 miljoonaa ihmistä. Alueeseen kuuluu Ruhrin alue sekä mm. Düsseldorfin, Wuppertalin ja Kölnin kaupunkialueet. Rein-Ruhrin suurkaupunkialue onkin yksi Euroopan keskeisimmistä taloudellisista alueista.

Alue on nimetty kahden taloudellisestikin merkittävän joen, Reinin ja sen sivujoen Ruhrin mukaan.
## Yli 500&nbsp;000 asukkaan kaupungit
### Ruhrin alue

* Duisburg, Essen, Dortmund

### Reinin laakso

Köln, Düsseldorf

## Yli 100&nbsp;000 asukkaan kaupungit
### [[Ruhrin alue]] (Westfalian part)

Bochum, Bottrop, Gelsenkirchen, Hagen, Hamm, Herne, Iserlohn, Recklinghausen, Witten, Moers, Mülheim an der Ruhr, Oberhausen

### Bergisches Land

Bergisch Gladbach, Remscheid, Solingen, Wuppertal

### Reinin laakso

Bonn, Krefeld, Leverkusen, Mönchengladbach, Neuss

## Aiheesta muualla

*Megacities.de
Lapatossu ja Vinski Olympia-kuumeessa

**Lapatossu ja Vinski Olympia-kuumeessa** on Yrjö Nortan ohjaama vuonna 1939 ensi-iltansa saanut suomalainen mustavalkoelokuva. 

*Lapatossu ja Vinski Olympia-kuumeessa* on toinen Lapatossu-elokuva. Sysäyksen elokuvan teolle antoivat olympialaiset, jotka oli määrä pitää Helsingissä vuonna 1940. Kisat kuitenkin peruttiin sodan vuoksi. Elokuva oli Nortan ensimmäinen itsenäinen ohjaus yhdentoista Särkän kanssa tehdyn yhteistyöelokuvan jälkeen. Nimimerkki Valentin teki käsikirjoituksen jo keväällä 1938. Katsojamäärät jäivät vuoden keskitasoon. Elokuva kuvattiin Myllykoskella.

## Näyttelijät

## Arviot

Aikalaisarviossaan Salama Simonen (*Uusi Suomi*) kertoi, että käsikirjoitus olisi alkujaan tarkoittanut hiljaista rauhallista kansankomediaa, jollaisessa Lapatossu olisi ollut paremmin omiaan, mutta välikäsien kautta kulkenut käsikirjoitus oli sitten tuottanut tulokseksi farssin. Samasta asiasta huomautti myös Toini Aaltonen (*Suomen Sosialidemokraatti*). Aku Korhonen sai kuitenkin yksimielistä kiitosta.

Myöhemmässä arviossa elokuvaa on luonnehdittu hölmöläisfarssiksi, jossa päähenkilöiden urheilumenestys perustuu huijaukseen. Kisaaja (Aku Korhonen) ja hänen adjutanttinsa (Kaarlo Kartio) ovat kuitenkin vekkuleita parhaasta päästä.

## Lähteet
Ajattelija (taideteos)

**Ajattelija** () on Auguste Rodinin tunnetuimpia pronssiveistoksia. Se kuvaa miestä, joka on syventyneenä ajatuksiinsa käyden voimakasta sisäistä kamppailua. Veistosta käytetään usein kuvaamaan filosofiaa. *Ajattelija* oli osa *[[Helvetin portti]]* -veistosryhmää.

## Teos
Veistoksen alkuperäinen nimi oli *Runoilija*. Se oli osa pariisilaisen Musée des Arts Décoratifsin toimeksiantoa. Museo antoi Rodinille tehtäväksi valmistaa monumentaalinen teos museon ovelle. Rodin ideoi teoksen Danten *[[Jumalainen näytelmä|Jumalaisen näytelmän]]* pohjalta ja teki pieniä savimalleja, jotka esittivät joitakin teoksen päähenkilöistä. Museota ei kuitenkaan rakennettu, eikä *[[Helvetin portti]]* -veistosryhmää valattu Rodinin elinaikana.

Museosuunnitelman kaaduttua Rodin jatkoi työskentelyä *Helvetin portin* monien hahmojen kanssa. Hän nimesi *Runoilijan* uudelleen *Ajattelijaksi*, joka esiteltiin ensimmäisen kerran 1888. Siitä tehtiin suurempi pronssinen valos 1900-luvun alussa. Joidenkin mukaan *Runoilijan* oli alkujaan tarkoitus esittää Dantea, mutta toisaalta Dantea on yleensä esitetty hoikkana, kun Rodinin viestos puolestaan kuvaa lihaksikasta miestä. Alkuperäisissä kipsivaloksissa *Runoilija* oli kuitenkin sijoitettu oven yläpuolen tympanoniin.

Ensimmäinen suurikokoinen valos valmistui vuonna 1902. Se kuitenkin esiteltiin yleisölle vasta vuonna 1904. Siitä tuli Pariisin kaupungin omaisuutta, ja se sijoitettiin Panthéonin edustalle vuonna 1906. Vuonna 1922 se siirrettiin kuitenkin Hôtel Bironiin, joka muutettiin Rodin-museoksi.

Teoksesta tuli mahdollisesti Rodinin tunnetuin teos, koska se on ikoninen älyllisen toiminnan kuvaus. Vastaavasti sitä on käytetty usein satiireissa, mikä sai alkunsa jo Rodinin elinaikana. Esimerkiksi Armand Hammer kertoi, että tavatessaan Leninin vuonna 1922 hän antoi tälle pienen patsaan, joka esitti simpanssia samassa asennossa kuin *Ajattelija*. Tämä kuvasi Hammerin mukaan Leninin darwinistista ajattelua.

## Valokset
*Ajattelijasta* on olemassa yli kaksikymmentä eri kokoista valosta museoissa eri puolilla maailmaa. Näistä mainittavimpia ovat:
* Alte Nationalgalerie, Berliini, Saksa
* Musée Rodin Pariisi, Ranska
* Saint Paul De Vence, Ranska
* Cleveland Museum of Art (veistos vaurioitunut pahoin vuonna 1970)
* Columbia University, New York City
* Detroit Institute of Arts
* Laekenin hautausmaa, lähellä Brysseliä, Belgia
* Nelson-Atkins Museum of Art, Kansas City, Missouri
* Kioton kansallismuseo
* Sakıp Sabancı -museo, Istanbul, Turkki
* Louisvillen yliopisto, Louisville, Kentucky
* The Rodin Museum, Philadelphia, Pennsylvania
* The California Palace of the Legion of Honor, San Francisco
* Stanfordin yliopisto, Stanford, Kalifornia
* Museo Soumaya, México City, México

## Lähteet

## Aiheesta muualla

* The Thinker project
Iserlohn

**Iserlohn** on kaupunki Nordrhein-Westfalenin osavaltiossa Saksassa. Kaupunign pinta-ala on 125,49 km², ja sen väkiluku oli 92&nbsp;540 vuoden 2022 lopussa.  Kaupunki on osa Rein-Ruhrin kaupunkikeskittymää.

## Lähteet

## Aiheesta muualla

*Kaupungin viralliset sivut
Unitas

**Unitas** voi tarkoittaa seuraavia:

* Unitas Oy, entisen Suomen Yhdyspankin emoyhtiö.
* Unitás, entinen unkarilainen yritys
* 306 Unitas, päävyöhykkeen asteroidi
* Bollklubben Unitas, vuosina 1949−1996 Kristiinankaupungissa toiminut jalkapalloseura
* Sportklubben Unitas, entinen helsinkiläinen jalkapalloseura
* Unitas, sukunimenä:
** Johnny Unitas (1933–2002), yhdysvaltalainen amerikkalaisen jalkapallon pelaaja.
Lou Macari

**Luigi "Lou" Macari** (s. 7. kesäkuuta 1949 Edinburgh) on skotlantilainen jalkapallovalmentaja ja entinen keskikenttäpelaaja.
Macari työskentelee nykyisin TV:ssä ja omistaa manchesteriläisen take away -ravintolan.

## Peliura

Macari aloitti peliuransa Celticissä 1966 josta siirtyi 1973 Manchester Unitediin. Macari pelasi Manchesterissä aina vuoteen 1984 saakka esiintyen 404 ottelussa tehden 97 maalia. Skotlannin jalkapallomaajoukkueessa Macari pelasi 24 ottelua vuosina 1972–1978.

### Seurat pelaajana

*  1966–1973 Celtic FC
*  1973–1984 Manchester United FC

### Meriitit pelaajana

* Skotlannin mestaruus (2): 1970, 1971
* Skotlannin Cupin voitto (2): 1971, 1972
* Skotlannin Liigacupin voitto (1): 1970
* FA Cupin voitto (1): 1977
* FA Community Shieldin voitto (2): 1977 (jaettu), 1983

## Ura valmentajana

Peliuransa jälkeen Macari siirtyi valmentajaksi. Hän aloitti 1984 Swindon Townin päävalmentajana. Macarin johdolla Swindon voitti nelosdivisioonan 1986 ja kolmosdivisioonan pudotuspelit 1987 ja nousi kakkosdivisioonaan.
Macari lähti Swindonista West Hamiin 1990 ja sieltä 1991 Birmingham Cityyn kautta Stoke Cityyn. Macari voitti kakkosdivisioonan Stokessa 1993 jonka jälkeen hän siirtyi Skotlantiin Celticin päävalmentajaksi. Pesti glasgowlaisseurassa jäi lyhyeksi ja 1994 Macari palasi Stoken päävalmentajaksi. Hän lähti seurasta 1997 ja kolmen vuoden tauon jälkeen palasi 2000 valmentajaksi Huddersfield Towniin.
Vuonna 2002 Macari jätti Huddersfieldin.

### Seurat valmentajana

*  1984–1989 Swindon Town FC
*  1989–1991 West Ham United FC
*  1991 Birmingham City FC
*  1991–1993 Stoke City FC
*  1993–1994 Celtic FC
*  1994–1997 Stoke City FC
*  2000–2002 Huddersfield Town FC
Hilversum

**Hilversum** on kaupunki Pohjois-Hollannin provinssissa Alankomaissa. Kaupungin pinta-ala on 46&nbsp;km² ja väkiluku on 88&nbsp;000 asukasta (2016). Kaupungin lähellä on runsaasti metsiä, järviä ja pieniä kyliä. Kaupunki on osa Randstadin kaupunkikeskittymää.

## Maantiede
Hilversum sijaitsee 30 km Amsterdamista kaakkoon, 25 km  Utrechtistä pohjoiseen.

Hilversumissa on 3 rautatieasemaa: Hilversum, Hilversum Noord ja Hilversum Sportpark.
Kaupungissa on kolme satamaa, lentokenttä ja kaksi sotilastukikohtaa.

Hilversum tunnetaan Alankomaiden yleisradioyhtiöiden (NPO, Nederlandse Publieke Omroep) kotipaikkana.

## Historiaa
Hilversumin alueella on merkkejä asutuksesta pronssikaudelta asti.
Toisen maailmansodan aikana kaupunki oli saksalaisten maavoimien (Wehrmacht) tukikohta. Saksalaiset rakensivat sinne suuria bunkkereita.

Vuoden 1958 Eurovision laulukilpailu järjestettiin Hilversumissa. Vuoden 2020 laulukilpailun (joka peruttiin Koronaviruspandemian takia) korvannut tapahtuma  järjestettiin myös Hilversumissa.

Poliittinen Leefbaar-liike alkoi Hilversumista vuonna 1993.
Hilversumissa tapahtui suositun, mutta kiistellyn poliitikon, Pim Fortuynin murha vuonna 2002.

## Kulttuuria
* Paljon huviloita
* Katolinen neogoottista tyyliä edustava St. Vitusin kirkko (P.J.H. Cuypers, 1892, kellotorni 96 metriä)

## Paikallishallitus
Hilversumin paikallishallitus vuonna 2006 koostui 37 paikasta:

* PvdA - 9 paikkaa
* VVD - 7 paikkaa
* Leefbaar Hilversum - 5 paikkaa 
* CDA - 4 paikkaa
* SP - 4 paikkaa
* GroenLinks - 3 paikkaa
* D66 - 3 paikkaa
* ChristenUnie/SGP - 1 paikka
* DLPH - 1 paikka

## Urheilu
* Hollannin avoimet golfkilpailut (KLM Open) järjestetään kaupungissa
* Urheilu- ja tennispuistoja: Berestein, Anna's Hoeve, Corverskuil ja Crailo
* Useita urheiluhalleja ja yksi uimahalli
* 't Melkhuisjen urheilupuisto (tennis)
* Gooise Atletiek Club (yleisurheilu)
* Hilversumsche Golfclub (golf)
* Hilversumse Roeivereniging (soutu)
* FC Hilversum (jalkapallo)
* Hilversum Hurricanes (amerikkalainen jalkapallo)
* Handboogschietbaan (jousiammuntarata)
* Dudok Arena urheiluhalli

## Lähteet
Randstad

**Randstad** on useiden kaupunkialueiden muodostama konurbaatio ja megapoli Alankomaiden länsiosassa. Alueeseen kuuluvat esimerkiksi Amsterdam, Rotterdam, Haag ja Utrecht. Alueella asuu laskutavasta riippuen 7,5–10 miljoonaa ihmistä eli suunnilleen puolet Alankomaiden väestöstä. Se kuuluu Euroopan suurimpiin kaupunkikeskittymiin.

## Tärkeimmät kaupungit
* Almere 
* Amsterdam
* Delft
* Dordrecht
* Gouda
* Haarlem
* Hilversum
* Leiden
* Rotterdam
* Haag
* Utrecht
* Zoetermeer
* Zandvoort

## Lähteet

## Aiheesta muualla
*Randstadin alueen viralliset verkkosivut
Otakantaa.fi

**Otakantaa.fi** on Suomen valtionhallinnon sähköinen kansalaisfoorumi, jolla kansalaiset voivat kommentoida hallinnossa käynnistyviä tai käynnissä olevia hankkeita, lainsäädäntöuudistuksia tai muita hallinnon ajankohtaisten toimenpiteiden valmistelua. Otakantaa.fi-foorumi on sekä suomen- että ruotsinkielinen. Palvelu vakinaistettiin vuonna 2003. Palvelusta julkaistiin uudistettu versio vuonna 2012 ja uudelleen vuonna 2016.

Otakantaa.fi:n päämääränä on saada hallinnon hanke- ja valmistelutyöhön kansalaisten näkemyksiä, asiantuntemusta ja mielipiteitä. Samalla halutaan lisätä kansalaisten ja hallinnon välistä vuorovaikutusta ja parantaa hankevalmistelun laatua.

## Lähteet

## Aiheesta muualla
* Otakantaa.fi 
* Valtioneuvoston hankerekisteri
Pohjoinen rintama

**Pohjoinen rintama**  oli Neuvostoliiton puna-armeijan toisen maailmansodan rintama, joka  perustettiin 24. kesäkuuta 1941 Leningradin sotilaspiiristä. Se jaettiin 26. elokuuta Karjalan ja Leningradin rintamiksi. Rintaman komentajana toimi kenraaliluutnantti Markian Popov.

Pohjoinen rintama perustettiin pian jatkosodan syttymisen jälkeen, ja sen tehtävänä oli puolustaa Suomenlahden ja Jäämeren välistä aluetta. Heinäkuun alussa Pohjoisen rintamaan kuuluivat seuraavat armeijat:

* 23. armeija (4 divisioonaa), tehtävänä Karjalankannaksen puolustus
* 7. armeija (3 divisioonaa), Laatokan Karjalan puolustus
* 14. armeija (7 divisioonaa), Porajärvi-Muurmansk-alue

Rintamaan kuului 14 divisioonaa eli siis noin 203&nbsp;000 miestä. Venäläisiä vastassa oli 23 suomalaista ja saksalaista divisioonaa eli noin 360&nbsp;000 miestä. Pohjoinen rintama ei kyennyt torjumaan hyökkääjiä, joten se sai paljon vahvistuksia, ja lopulta se jaettiin Leningradin ja Karjalan rintamiin.

## Lähteet
Keltalehdokki

**Keltalehdokki** (*Platanthera chlorantha*, syn. *Platanthera montana*, syn. *Platanthera bifolia* subsp. *chlorantha*) on Euroopassa ja Lounais-Aasiassa kasvava kämmekkäkasvi. Suomessa laji on harvinainen ja rauhoitettu Ahvenanmaata lukuun ottamatta.

## Ulkonäkö ja koko
Keltalehdokki kasvaa 25–60 cm korkeaksi. Kasvin varsi on tanakka. Kasvulehtiä on tavallisesti vain kaksi kappaletta, jotka sijaitsevat vastakkain varren tyvellä. Ylempänä varressa kapeita ylälehtiä. Kasvulehdet ovat 6–18 cm pitkiä ja soikeita. Keltalehdokin kukinto on tähkä. Kellanvihreiden kukkien kannus on noin 2 cm pitkä. Kukan ponnenpuoliskot ovat ylhäältä lähekkäin, alempana kaukana toisistaan. Kukat ovat tuoksuttomia tai heikkotuoksuisia. Keltalehdokki kukkii heinäkuussa.

Keltalehdokki muistuttaa suuresti hennompikasvuista valkolehdokkia (*P. bifolia* subsp. *latiflora*) ja erottuu tästä lähinnä kukan muodon perusteella. Lajit saattavat risteytyä keskenään.

## Levinneisyys
Keltalehdokin päälevinneisyysalue ulottuu Euroopan poikki Pyreneiltä ja Brittein saarilta Länsi-Venäjälle ja Kaukasukselle. Pohjoismaissa lajia tavataan Tanskassa, Etelä- ja Keski-Norjassa ja -Ruotsissa sekä Lounais-Suomessa. Runsaasti lajia tavataan Suomessa vain Ahvenanmaalla sekä paikoitellen rannikkoalueilla Uudeltamaalta Satakuntaan. 

## Elinympäristö
Keltalehdokki kasvaa rehevillä mailla, tyypillisesti lehdoissa ja lehtoniityillä. Laji on kalkinsuosija.

Keltalehdokin kukat houkuttelevat erityisesti yökkösiä.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Luontoportti: Keltalehdokki (''Platanthera chlorantha'')
*Pohjolan kasvien pauloissa: ''Platanthera chlorantha'' – keltalehdokki
*Kasviatlas 2020: Keltalehdokin levinneisyys Suomessa.
*Kämmekät.tripod.com
*Flora of China: ''Platanthera chlorantha''
Ääniä yössä

**Ääniä Yössä** on suomalaisen black metal -yhtyeen Hornan kuudes studioalbumi, joka äänitettiin kahdessa sessiossa vuonna 2004 ja julkaistiin syyskuussa 2006. Se on konseptialbumi, joka käsittelee mustan surman leviämistä Eurooppaan 1300-luvulla.

Albumi julkaistiin sekä normaalissa että rajoitetussa versiossa. Rajoitettu versio on A5-kokoinen digipack.

## Kappaleet
# 
# 
# 
# 

## Kokoonpano
* Corvus – laulu
* Shatraug – kitarat, basso, ohjelmointi

## Arvostelut
* Imperiumi.net: 
* Noise.fi: 3/5

## Lähteet

## Aiheesta muualla
* 
*
Violette Szabo

**Violette Reine Elizabeth Bushell Szabo**, o.s. *Bushell* (26. kesäkuuta 1921 Pariisi, Ranska – 5. helmikuuta 1945 Fürstenberg, Saksa) oli toisen maailmansodan aikainen ranskalainen salainen agentti.

Szabo myi hajuvesiä Lontoossa ennen kuin hän liittyi Erikoistehtäväosastoon (SOE) sen jälkeen kun hänen miehensä Etienne Szabo oli kuollut taistellessaan Vapaan Ranskan armeijan puolesta El Alameinin taistelussa.

Szabo pudotettiin Ranskaan kahdesti, toisen kerran kesäkuussa 1944, auttamaan vastarintaryhmää. Hän jäi kiinni 10. kesäkuuta 1944, ja hänet siirrettiin Limogesiin Sicherheitsdienstin säilöön. Häntä kuulusteltiin ja kidutettiin, kunnes hänet siirrettiin syyskuussa 1944 Ravensbrückin keskitysleirille. Szabo teloitettiin 5. helmikuuta 1945, ja hänen ruumiinsa poltettiin krematoriossa.

## Lähteet

## Aiheesta muualla
Filmihullu

**Filmihullu** on suomalainen elokuvalehti. Se perustettiin 1968 päätoimittajanaan Eero Tuomikoski. Vuosina 1971–2014 päätoimittajana toimi Peter von Bagh. Hänen kuolemansa jälkeen määräaikaisena päätoimittajana toimi elokuvatutkija Sakari Toiviainen, joka on ainoana henkilönä toiminut lehden toimituskunnassa sen perustamisesta lähtien. Vuoden 2015 alusta päätoimittajaksi siirtyi Lauri Timonen, joka on toiminut toistakymmentä vuotta lehden toimitussihteerinä. Lehteen ovat vuosien saatossa kirjoittaneet useat tunnetut henkilöt. *Filmihullu* ilmestyy nykyisin kuusi kertaa vuodessa.

## Katso myös
* Luettelo suomalaisista elokuvalehdistä ja -verkkojulkaisuista

## Lähteet

## Kirjallisuutta
* 
* 
* 

## Aiheesta muualla
* Filmihullun kotisivut.
* Filmihullu – Peter von Bagh käy yksinäistä taistelua elokuvan arvostuksen puolesta. Aviisi 16/2006.
* Reetta Ravi: Filmihullu – elokuvajuttuja, jotka eivät vanhene. Suomen Kuvalehti 25.6.2008.
* Hannu Waarala: Filmihullu. Vuodet 1968–1978 . Savon Sanomat 29.6.2008.
Catfish Rising

**Catfish Rising** on Jethro Tullin vuonna 1991 julkaisema albumi. Se on yhtyeen ensimmäinen blues-vaikutteinen albumi sitten *[[This Was]]*-albumin. Myös soundi on aiempia levyjä riisutumpi ja kosketinsoittimia käytetään vähemmän. 

## Kappaleet

# "This Is Not Love"
# "Occasional Demons"
# "Roll Yer Own"
# "Rocks on the Road"
# "Sparrow on the Schoolyard Wall"
# "Thinking Round Corners"
# "Still Loving You Tonight"
# "Doctor to My Disease"
# "Like a Tall Thin Girl"
# "White Innocence"
# "Sleeping with the Dog"
# "Gold-Tipped Boots, Black Jacket and Tie" 
# "When Jesus Came to Play"

### Remasteroidun version (2006) bonuskappaleet
#"Night in the Wilderness"
#"Jump Start" (live Philadelphia, USA 25.11.1987)

*kaikki kappaleet Ian Anderson

## Kokoonpano
* Ian Anderson (huilu, mandoliini, sähkömandoliini, sähkökitara, akustinen kitara, huuliharppu, lyömäsoittimet, laulu, koskettimet, rummut)
* Martin Barre (sähkökitara)
* David Pegg (sähköbasso, akustinen bassokitara) 
* Doane Perry (rummut, lyömäsoittimet) 

**Vierailevina muusikkoina:**

* Andrew Giddings (koskettimet)
* Foss Paterson (koskettimet)
* John Bundrick (koskettimet)
* Matt Pegg (bassokitara)
* Scott Hunter (koskettimet)
Kristina Hautala

**Kristina Hautala** (s. 28. kesäkuuta 1948 Tukholma) on suomalainen iskelmälaulaja. Hautala oli 1960-luvun lopulla yksi Suomen suosituimmista naisartisteista.

Kristina Hautala asui nuoruutensa Tukholmassa. Hän muutti 1960-luvun puolivälissä Suomeen ja sai sen jälkeen levytyssopimuksen Scandia-levymerkille. Hautala levytti vuosina 1967–1970 Scandialle singlejä, joihin kuuluivat "En koskaan" (alun perin Dusty Springfieldin "You Don't Have to Say You Love Me") sekä Beatles-käännös "Rakkautta vain" ("All You Need Is Love"). Vuonna 1968 Hautala julkaisi yhdessä Lasse Mårtensonin kanssa albumin *[[Kristina & Lasse]]*, jota edelsi yhteinen Jukka Virtasen käsikirjoittama ja Esko Linnavallin trion säestämä ravintolashow Helsingin Adlonissa syksyllä 1967. Mårtensonin, Virtasen ja Linnavallin kanssa syntyi myös kappale ”Kielletyt käskyt”, jonka Hautala esitti Jörn Donnerin elokuvan *[[Mustaa valkoisella]]* (1968) tanssiravintolakohtauksessa.

Vuonna 1968 Hautala edusti Suomea Eurovision laulukilpailuissa Esko Linnavallin sävellyksellä "Kun kello käy". Kappale jäi jaetulle viimeiselle sijalle yhdellä pisteellä.

Vuonna 1972 Hautala lopetti laulamisen ja palasi Ruotsiin. Hän palasi laulajaksi vuonna 2003 ja teki Matti Viita-ahon sävellyksiä sisältäneen CD:n *Hetki tää*. Levyn lauluista "Meren laineet" oli mukana tv-ohjelmassa *[[Levyraati]]* ja äänestettiin jakson suosituimmaksi kappaleeksi. 

Hautalan vanhemmasta tuotannosta on julkaistu cd-kokoelma *[[En koskaan|20 suosikkia - En koskaan]]* (F Records 1996).

## Lähteet

## Aiheesta muualla
* 
* Kristina Hautalan kotisivut .
* Kristina Hautalan diskografia.
Dongguan

**Dongguan** () on perfektuuritason kaupunki Guangdongin maakunnassa Etelä-Kiinassa, maakunnan pääkaupungin Kantonin ja Shenzhenin välissä. Teollisuuskaupungin pinta-ala on 2&nbsp;465 neliökilometriä ja väkiluku on 8,220 miljoonaa (2010).

Paikallistasolla kaupungilla ei ole varsinaista piirikuntatason jakoa, vaan se jakautuu neljään alipiiriin ja kaikkiaan 28 suurkuntaan, joiden Dongguanin "kaupunginosien" kokoluokka vaihteli vuonna 2010 välillä 60&nbsp;000 – 700&nbsp;000 asukasta.

## Maantiede
Kaupunki rajoittuu luoteessa Kantoniin (Guangzhou), idässä Huizhoun ja etelässä Shenzhenin kaupunkeihin. Lounaassa rajan muodostaa Helmijoen estuaari, jota kautta osa joen uomista laskee Etelä-Kiinan mereen.

### Ilmasto
Dongguanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on leutoa ja kuivaa. Vuoden keskilämpötila on noin 23&nbsp;°C ja keskimääräinen sademäärä 1&nbsp;780 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 14&nbsp;°C. Sateisin kuukausi on elokuu, jolloin sataa keskimäärin noin 270 millimetriä. Joulukuu puolestaan on kuivin kuukausi. Silloin keskimääräinen sadanta on 28 millimetriä.


Tiedosto:Dongguan -04.jpg|Dongguanin kaupunkikuvaa.
Tiedosto:Keyuan.jpg|Ke Yuan, Guanchengin piiri.
Tiedosto:Dongguan Avenue (CBD) 2010.jpg|Dongguan Avenue, Nanchengin piiri.
Tiedosto:Changping Dongguan.JPG|Pagodi Changpingin suurkunnassa.
Tiedosto:Dongguan Nanshe 2013.12.01 11-11-11.jpg|Nanshen historiallinen kylä, Chashanin suurkunta.
Tiedosto:Main Street Qishi South.JPG|Qishin suurkunnan valtakatu.
Tiedosto:Dongguandong Railway Station.jpg|Dongguanin itäinen rautatieasema.
Tiedosto:Humen Bridge-1.jpg|Humen-silta Helmijoen yli, Dongguanin Humenin suurkunnan ja Kantonin Nanshan välillä.


## Lähteet

## Aiheesta muualla

*Dongguan City Information (erityisesti talouspainotus)  (chinaknowledge.com)
*China Postal Code Guangdong Province (prefektuuri ja piirikuntataso)  (youbianku.com)
SS Princess

**SS Princess** oli Winnipegjärvellä Manitobassa Kanadassa vuosina 1881–1906 liikennöinyt siipiratashöyrylaiva. Se oli rakennettu Winnipegissä Jarvis & Burridgen telakalla, ja sitä pidettiin Winnipegjärven ylpeytenä sekä aikansa hienoimpana sisävesimatkustaja-aluksena Pohjois-Amerikan länsiosissa. Aluksella oli 40 tilavaa matkustajahyttiä, ja se muistutti ulkonäöltään Mississippijoen siipirataslaivoja. Aluksen huippunopeus oli noin 25 kilometriä tunnissa. Aluksen ensimmäinen omistaja oli William Robinson, Northwest Navigation Companyn ja Dominion Fish Companyn johtaja.

Vuonna 1885 alus osallistui yhdessä höyrylaiva SS ''Colvilen'' kanssa Saskatchewanin kapinan osallistuneiden tuhannen sotilaan kuljettamiseen Grand Rapidsista Winnipegiin.

Pian vuoden 1885 jälkeen *Princessin* ulkonäköä muutettiin ja ylelliset matkustajahytit poistettiin, kun alus muutettiin rahtilaivaksi. Siipirattaat ja niitä käyttäneet höyrykoneet korvattiin uudella mäntähöyrykoneella sekä nelilapaisella potkurilla. Samalla aluksen runkoa jatkettiin 49-metriseksi. Alukselle jäi vain kuusi hyttiä, kapyysi ja pieni ruokasali. Muutostöiden jälkeen alusta käytettiin irtotavaran ja ratapölkkyjen kuljetukseen, ja usein se hinasi perässään proomua.

Aluksen ura päättyi syysmyrskyssä vuonna 1906. 24. elokuuta *Princess* lähti Spider Islandsin saarilta kohti Little George Islandia lastinaan 1&nbsp;600 laatikollista kalaa. Aluksen lähtiessä sää oli hieno, mutta kuuden aikaan illalla järvellä alkoi puhaltaa voimakas koillistuuli. Kierrettyään Little George Islandin alus suuntasi kohti Berens Islandia, ja yltyvän myrskyn vuoksi miehistö kehotti aluksen päällikköä, John Hawesia, etsimään ankkuripaikkaa George Islandilta.

Lopulta myrskyn voimistuessa päällikkö Hawes käski kääntää aluksen ympäri ja antoi konekäskyn "täysillä eteen". Kesken käännöksen kahdeksanmetriset aallot repivät aluksen rungon kahteen osaan, ja kolme merimiestä jäi ansaan kannen alle. Matkustajat ja miehistö siirtyivät kahteen pieneen pelastusveneeseen. Päällikkö Hawes, laivan 17-vuotias hyttipalvelija Flora McDonald ja 20-vuotias kokki Yoba Johansson eivät ehtineet viimeiseen pelastusveneeseen, jonka myrsky repi laivan kyljeltä. Toinen pelastusveneistä selviytyi myrskyn läpi Berens Islandille, ja toinen laski rantaan Berens Riverin kylän lähellä, josta SS ''City of Selkirk'' pelasti eloonjääneet seuraavana päivänä.

Haaksirikossa menehtyi kuusi henkeä, ja vain kahden ruumiit löydettiin. Toinen löydetyistä oli päällikön, ja hänen yllään oli löydettäessä vain pelastusliivien siteet. Kaikki muu oli repeytynyt irti.

## Lähteet
* 

### Viitteet
Google Video

**Google Video** oli hakukoneyhtiö Googlen videohakukone.

Google Video oli alun perin Googlen ilmainen palvelu, jonne käyttäjät saattoivat tallentaa omia videoleikkeitään ja etsiä ja katsella niitä. Tallennettavien videoiden pituutta ja määrää ei rajoitettu. Verkkopalvelussa olevia videoita voi myös tallentaa omalle koneelleen tai linkittää niihin. Videon toisto oli toteutettu Adobe Flash -tekniikalla. Google Video oli Googlen vastaisku suositulle YouTubelle, mutta se ei saavuttanut samanlaista suosiota kuin YouTube. 9. lokakuuta 2006 Google ilmoitti ostaneensa YouTuben noin 1,3 miljardilla eurolla.

Osana palvelujensa karsimista Google ilmoitti 14. tammikuuta 2009, että käyttäjät eivät voi enää tallentaa Google Videoon uusia videoita. Palvelussa jo olevat videot säilyvät siellä.
Huhtikuussa 2011 Google ilmoitti että kuun lopussa sisältöä ei ole enää käytettävissä.

## Lähteet

## Aiheesta muualla
* Google Video
Eero Tuomikoski

**Eero Tuomikoski** (20. joulukuuta 1935 Oulu – 14. helmikuuta 2009 Helsinki) oli suomalainen elokuvantekijä ja elokuvakriitikko. 1960-luvulla hän kirjoitti elokuva-arvosteluja *[[Kauppalehti|Kauppalehteen]]*. Hän toimi vuonna 1968 perustetun *[[Filmihullu]]n* ensimmäisenä päätoimittajana. Tuomikoski ohjasi useita dokumenttielokuvia Yleisradiolle, kuten *Elämän kevät* (osat 1–4), *[[Se minun töistäni – näyttelijä Matti Pellonpää]]* (1984) ja *[[Pääosassa Jouko Turkka]]* (1985). Hän myös ohjasi pitkän näytelmäelokuvan *[[Suvi (elokuva)|Suvi]]* (1981) ja näytteli useissa muiden ohjaajien elokuvissa, kuten *Jackpot 2* (1981, ohjaus Mika Kaurismäki), *[[Jon (elokuva)|Jon]]* (1983, ohjaus Jaakko Pyhälä), *[[Apinan vuosi (elokuva)|Apinan vuosi]]* (1983, ohjaus Janne Kuusi) ja *[[Viimeiset rotannahat]]* (1985, ohjaus Anssi Mänttäri).

*Elämän kevät* (1977) toi Tuomikoskelle elokuvataiteen valtionpalkinnon.

## Lähteet

## Kirjallisuutta
*Makkonen, Velipekka: ”Impressionisti elokuvakriitikkona”. *Filmihullu* 5–6/2008.
*Moilanen, Harri: ”Suunnittelu ja ohjaus Eero Tuomikoski”. *Filmihullu* 6/1984.

## Aiheesta muualla
* 
* Ylen Elävä arkisto – Pääosassa Jouko Turkka, ohj. Eero Tuomikoski (1984)
* Ylen Elävä arkisto – Se minun töistäni – Matti Pellonpää, ohj. Eero Tuomikoski (1984)
* Ylen Elävä arkisto – Elämän kevät, ohj. Eero Tuomikoski
Kaivosmiehen tytär

**Kaivosmiehen tytär** (*Coal Miner's Daughter*) on yhdysvaltalainen elämäkerrallinen draamaelokuva country-laulaja Loretta Lynnistä, jota näyttelee elokuvassa Sissy Spacek. Kaivosmiehen tyttären on ohjannut Michael Apted ja käsikirjoittanut Thomas Rickman Lynnin omaelämäkerran pohjalta.

Spacek sai naispääosastaan Oscarin ja Golden Globen. Lisäksi itse elokuva sai parhaan musikaali- tai komediaelokuvan Golden Globen. Elokuva oli yhteensä ehdolla seitsemään Oscariin ja neljään Golden Globeen.

*[[The New York Times]]in* kriitikot valitsivat *Kaivosmiehen tyttären* vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

*Iltalehden* Heikki Eteläpään mukaan ei tarvitse olla kantrimusiikin asiantuntija viihtyäkseen tämän uutuuselokuvan parissa, joka kerrotaan lämpimän inhimillisesti ja miljööseensä tukevasti ankkuroiden.

## Rooliluettelo

## Palkinnot
*Paras naispääosa: Sissy Spacek
*Golden Globe: Paras musikaali- tai komediaelokuva
*Golden Globe: Paras naispääosa musikaali- tai komediaelokuvassa: Sissy Spacek
*National Board of Review of Motion Pictures: Paras naispääosa: Sissy Spacek.

## Lähteet

## Aiheesta muualla
*
Elizabethtown

**Elizabethtown** voi viitata seuraaviin maantieteellisiin kohteisiin:

* Elizabethtown, Illinois, Yhdysvallat
* Elizabethtown, Indiana, Yhdysvallat
* Elizabethtown, Kalifornia, Yhdysvallat
* Elizabethtown, Kentucky, Yhdysvallat
* Elizabethtown, New York, Yhdysvallat
* Elizabethtown, Pohjois-Carolina, Yhdysvallat
* Elizabethtown, Ohio, Yhdysvallat
* Elizabethtown, Pennsylvania, Yhdysvallat
* Elizabethtown, Texas, Yhdysvallat

;Muita
* Elizabeth New Jerseyssä Yhdysvalloissa, aiemmalta nimeltään Elizabethtown
* Elizabethton, Tennessee, Yhdysvallat
* Elizabethtown College
* Elizabethtown, yhdysvaltalainen elokuva vuodelta 2005.